ຜູ້ລົງແຂ່ງຂັນອິດສະຫຼະ 14 ຄົນຖອນຕົວອອກຈາກ ການເລືອກຕັ້ງໃນທ້ອງຖິ່ນຂອງ ປັກກິ່ງ ທ່າມກາງການຖືກກົດດັນ
ສະພາແຂວງຈະເພັ່ງເລັງໃສ່ວຽກງານລະດັບແຖວໜ້າຂອງລັດຖະບານ, ເຊັ່ນການສ້າງຕັ້ງນະໂຍ ບາຍໃນທ້ອງຖິ່ນ ແລະ ອະນຸມັດງົບປະມານ ແລະ ການໃຊ້ຈ່າຍໃນທ້ອງຖິ່ນ. 
ນັກເຄື່ອນໄຫວ 14 ຄົນຜູ້ທີ່ໄດ້ວາງແຜນທີ່ຈະເຂົ້າຮ່ວມໃນການເລືອກຕັ້ງສະພາແຂວງຂອງ ປັກກິ່ງ ໄດ້ຖອນຕົວ 4 ວັນກ່ອນການລົງຄະແນນສຽງໃນວັນທີ 5 ພະຈິກນີ້, ໂດຍເວົ້າວ່າຄວາມປອດໄພສ່ວນຕົວຂອງເຂົາເຈົ້າແມ່ນຢູ່ໃນຄວາມສ່ຽງ ນັກເຄື່ອນໄຫວຫຼາຍຄົນແມ່ນໄດ້ພົວພັນກັບຜູ້ທີ່ຖືກຈັບກຸມໃນການກວາດລ້າງເມື່ອວັນທີ 9 ກໍລະ ກົດ 2015 ພວກເຈົ້າໜ້າທີ່ໄດ້ຈັບກຸມທະນາຍຄວາມ ແລະ ນັກເຄື່ອນໄຫວຫຼາຍກວ່າ 300 ຄົນໃນສິ່ງທີ່ໄດ້ກາຍເປັນທີ່ຮູ້ຈັກກັນດັ່ງກັບການປາບປາມ 709 ນັກເຄື່ອນໄຫວ 14 ຄົນດັ່ງກ່າວໄດ້ປະກາດການລົງແຂ່ງຂັນຂອງເຂົາເຈົ້າໃນວັນທີ 15 ຕຸລາທີ່ຜ່ານມາ ແລະ ໄດ້ອອກຖະແຫຼງການຮ່ວມໃນວັນທີ 1 ພະຈິກແລ້ວນີ້ ໂດຍເວົ້າວ່າຈາກການພິຈາລະນາ ກ່ຽວກັບ ເສລີພາບ ແລະ ຄວາມປອດໄພສ່ວນຕົວນັ້ນ, ທັງໝົດ 14 ຄົນໄດ້ຕັດສິນໃຈຖອນຕົວອອກຈາກການແຂ່ງຂັນ ທ່ານນາງ ຫວັງ ຈຽວລິງ, ເຊິ່ງຜົວຂອງລາວ, ທະນາຍຄວາມ ຫຼີ ເຮປິງ ຖືກຈັບໃນການປາບປາມ 709 ນັ້ນ ໄດ້ສົ່ງຖະແຫຼງການອອກທາງທວິດເຕີ ມັນໄດ້ກ່າວວ່າ ຜູ້ລົງແຂ່ງຂັນຈຳນວນ 10 ແມ່ນໄດ້ຖືກຈັດໃຫ້ຢູ່ພາຍໃຕ້ການຄວບຄຸມດູແລທີ່ເຄັ່ງຄັດຂອງລັດຖະບານນັບຕັ້ງແຕ່ການປະກາດຂອງເຂົາເຈົ້າ ບາງຄົນໄດ້ຖືກນຳພາຕົວໄປສະຖານີຕຳຫຼວດເພື່ອ “ດື່ມນໍ້າຊາ,” ເຊິ່ງແມ່ນກົນລະຍຸດທີ່ຖືກໃຊ້ໂດຍຕຳຫຼວດລັບ ຈີນ ເພື່ອຂົ່ມຂູ່ຜູ້ທີ່ຄັດຄ້ານລັດຖະບານ ບາງຄົນໄດ້ຖືກຈຳກັດຄວບຄຸມຢູ່ໃນໝູ່ບ້ານຂອງເຂົາເຈົ້າ ສະພາແຂວງຈະເພັ່ງເລັງໃສ່ວຽກງານລະດັບແຖວໜ້າຂອງລັດຖະບານ, ເຊັ່ນການສ້າງຕັ້ງນະໂຍ ບາຍໃນທ້ອງຖິ່ນ ແລະ ອະນຸມັດງົບປະມານ ແລະ ການໃຊ້ຈ່າຍໃນທ້ອງຖິ່ນ ອີງຕາມຖະແຫຼງການດັ່ງກ່າວ, ຫ້ອງການຮັກສາຄວາມປອດໄພສາທາລະນະເຂດເທດສະບານ ປັກກິ່ງ ໄດ້ຈັດຕັ້ງກຸ່ມກໍລະນີພິເສດຂຶ້ນມາ ແລະ ຜູ້ລົງແຂ່ງຂັນຈະຮູ້ຜົນພາຍໃນສອງເດືອນ ” ເພື່ອທີ່ຈະກາຍເປັນຜູ້ລົງແຂ່ງຂັນຢ່າງເປັນທາງການນັ້ນ, ຜູ້ທີ່ເຂົ້າຮ່ວມຕ້ອງຜ່ານຂັ້ນຕອນການກວດກາທາງການເມືອງກ່ອນ ອີງຕາມລາຍງານໃນໜັງສືພິມ China Daily ທີ່ອົງການຂ່າວ ຊິນຫົວ ຂອງລັດຖະບານເປັນເຈົ້າຂອງນ້ນ, ຜູ້ຖືສັນຊາດ “ທຳອິດຕ້ອງລົງຖະບຽນ ແລະ ໄດ້ຮັບການຢືນຢັນ ກ່ຽວກັບ ຄວາມສາມາດສຳລັບການເປັນຜູ້ລົງແຂ່ງຂັນເປັນສະມາຊິກສະພາ ຫຼັງຈາກນັ້ນຈະໄດ້ຮັບການສະເໜີຊື່ເປັນ “ຮອງຜູ້ລົງແຂ່ງຂັນ” ໂດຍພັກການເມືອງ, ອົງການຈັດຕັ້ງສັງຄົມ ຫຼື ຜູ້ລົງຄະແນນສຽງ 10 ຄົນ ຫຼືຫຼາຍກວ່ານັ້ນໃນເຂດເລືອກຕັ້ງນຶ່ງ [[ https://twitter com/709wangqiaoling/status/1455005366735962116 ]]